32004D0660
L 301/55
JURNALUL OFÍCIAL AL UNIUNII EUROPENE
DECIZIA COMISIEI
din 5 iulie 2004
privind poziția Comunității referitoare la modificările aduse apendicelor la anexa 6 la Acordul dintre Comunitatea Europeană și Confederația Elvețiană privind comerțul cu produse agricole
(2004/660/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia Consiliului și a Comisiei privind Acordul de cooperare științifică și tehnologică din 4 aprilie 2002 privind încheierea a șapte acorduri cu Confederația Elvețiană (2002/309/CE, Euratom) (1), în special articolul 5 alineatul (2) al doilea paragraf,
întrucât:
(1)
Acordul dintre Comunitatea Europeană și Confederația Elvețiană privind comerțul cu produse agricole (denumit în continuare „acordul agricol”) a intrat în vigoare la 1 iunie 2002.
(2)
Articolul 6 al acordului agricol instituie un Comitet mixt pentru agricultură însărcinat cu administrarea acordului agricol și cu buna funcționare a acestuia.
(3)
Articolul 11 al acordului agricol prevede că respectivul Comitet mixt pentru agricultură poate decide modificarea anexelor 1 și 2 și a apendicelor la celelalte anexe la acord.
(4)
Este necesară definirea poziției Comunității pe care trebuie să o adopte Comisia în cadrul Comitetului mixt pentru agricultură în ceea ce privește modificările aduse apendicelor.
(5)
Măsurile prevăzute de prezenta decizie sunt în conformitate cu avizul Comitetului permanent pentru semințe și material săditor pentru agricultură, horticultură și silvicultură,
DECIDE:
Articolul 1
Poziția Comunității pe care trebuie să o adopte Comisia în cadrul Comitetului mixt pentru agricultură instituit în temeiul articolului 6 din Acordul dintre Comunitatea Europeană și Confederația Elvețiană privind comerțul cu produse agricole se bazează pe proiectul de decizie a Comitetului mixt pentru agricultură anexat la prezenta decizie.
Articolul 2
În conformitate cu regulamentul de procedură al Comitetului mixt pentru agricultură, proiectul de decizie al Comitetului mixt pentru agricultură este semnat în numele Comisiei Europene de:
-
Michael Scannel, care acționează în calitate de șef de delegație pentru chestiunile de competența Direcției Generale Sănătate și Protecția Consumatorului;
-
Hans-Christian Beaumond, care acționează în calitate de secretar al Comitetului mixt pentru agricultură.
Articolul 3
Decizia Comitetului mixt pentru agricultură se publică în Jurnalul Oficial al Uniunii Europene după adoptare.
Adoptată la Bruxelles, 5 iulie 2004.